Mayi sɔ́ ai myá á məyɔŋ, mayi myá tógan á sí ésə, mayi nyían ai myá á ńnam wábán, mayi kə ai myá á mə̄dîga á miǹkǒl yā Ísraɛ̂l, á mīńtság mí áswé á sí ésə. 14Mayi kə ai myá ḿfág mə̄dîga mányəb, á miǹkǒl yā Ísraɛ̂l: éyə miǹtómbá myámā myáyi wɔǐ wē, mí bɔ̂ ângada bilɔ́g, á miǹkǒl yā Ísraɛ̂l. 15Mǎmēn mayi kə ai miǹtómbá myáma á mə̄dîga, mǎmēn mayi kə ai myá é vóm myákə bómbo. 16Ńtómbá yā ó ngádzáŋ, mayi sɔ́ ai wá, éví yā ó ngá­dími zěn, mayi dúgan ai wá; éví ó ngábúgi akǒl, mayi wá bāb ákǒl; éví yā ó nə̄ ńtəgán, mayi wá wōne, éví ó nə́ mə̄vɔ́ŋ ó tɔá fə ngul, mayi wá baala, mayi tɔ̌ŋ mīńtómbá myáma á sósōó.